Nicolaus Dimitrov
Nicolaus Dimitrov seu litteris Cyrillicis Никола Димитров (Scupis natus die 30 Septembris 1972) est legatus et politicus Macedoniae.

Nicolaus Dimitrov alumnus est universitatis Scupiensis et collegii Regalis apud Cantabrigienses, ubi iuribus internationalibus studuit. Iuris consultus ergo apud ministerium rerum externarum Macedonicum ab anno 1996 operam dedit, ab anno 2000 sub titulo ministri vicarii. Anno 2002 legatus apud Civitates Foederatas Macedonum factus est, seriei secundus (praecessore Ljubica Acevska) omniumque proxenorum eo tempore Vasingtoniae merentium iuvenissimus. Ab anno 2009 usque in 2013 Hagis Comitum legatus est iuxta regimen Nederlandicum. Inde apud Germaniam mitti frustra volens, apud Russiam ire nolens, in patriam rediit, ubi die 31 Maii 2017 minister a rebus externis selectus est, primo ministro Zoran Zaev.

Bibliographia 
 "Никола Димитров, амбасадор во Хаг!?" in Вечер (3 Aprilis 2009) 
 Larry Luxner, "Macedonia's Nikola Dimitrov: No more FYROM" in The Washington Diplomat (December 2004)

Nexus externi 
 "Никола Димитров" (26 Martii 2008) apud Утрински 

Nati 1972
Homines vivi
Legati Macedoniae Septentrionalis
Politici Macedoniae Septentrionalis
Alumni Universitatis Scupiensis
Alumni Universitatis Cantabrigiensis
Iuris consulti